Document ID: 32003R0914

Κανονισμός (ΕΚ) αριθ. 914/2003 της Επιτροπής
της 26ης Μαΐου 2003
για την τρίτη δημοσίευση των ποσοτήτων ορισμένων βασικών προϊόντων που μπορούν να τεθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2), και ιδίως το τρίτο εδάφιο της παραγράφου 1 του άρθρου 11,
Εκτιμώντας τα ακόλουθα:
(1) Σύμφωνα με το άρθρο 21 παράγραφος 1 του κανονισμού (ΕΚ) αριθ. 1488/2001 της Επιτροπής, της 19ης Ιουλίου 2001, για τις λεπτομέρειες εφαρμογής του κανονισμού (ΕΚ) αριθ. 3448/93 του Συμβουλίου όσον αφορά την υπαγωγή ορισμένων ποσοτήτων μερικών βασικών προϊόντων που υπάγονται στο παράρτημα Ι της συνθήκης για την ίδρυση της Ευρωπαϊκής Κοινότητας υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων(3), το 60 % των ποσοτήτων ορισμένων βασικών προϊόντων που δημοσιεύονται στον κανονισμό (ΕΚ) αριθ. 1739/2002, της 30ής Σεπτεμβρίου 2002, για την αρχική δημοσίευση των ποσοτήτων ορισμένων βασικών προϊόντων που μπορούν να υπαχθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων(4), διατέθηκαν μέσω του πρώτου τμήματος έκδοσης πιστοποιητικών.
(2) Σύμφωνα με το άρθρο 23 παράγραφος 1 του κανονισμού (ΕΚ) αριθ. 1488/2001, το 60 % των ποσοτήτων ορισμένων βασικών προϊόντων που δημοσιεύονται στον κανονισμό (ΕΚ) αριθ. 165/2003, της 30ής Ιανουαρίου 2003, για τη δεύτερη δημοσίευση των ποσοτήτων ορισμένων βασικών προϊόντων που μπορούν να τεθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων(5), διατέθηκαν μέσω του δεύτερου τμήματος έκδοσης πιστοποιητικών.
(3) Σύμφωνα με το άρθρο 22 του κανονισμού (ΕΚ) αριθ. 1488/2001, η ποσότητα που περιγράφεται στο άρθρο 11 του κανονισμού (ΕΚ) αριθ. 3448/93 αποτέλεσε αντικείμενο τακτικής αναθεώρησης από την Επιτροπή και εξέτασης από την ομάδα εμπειρογνωμόνων. Αποφασίστηκε ότι είναι σκόπιμο να πραγματοποιηθεί μια τρίτη δημοσίευση των διαθέσιμων ποσοτήτων.
(4) Οι εναπομένουσες ποσότητες ορισμένων βασικών προϊόντων, όπως ορίζονται με τον οκταψήφιο κωδικό τους στη συνδυασμένη ονοματολογία, που μπορούν να τεθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων θα πρέπει επομένως να αποτελέσουν αντικείμενο τρίτης δημοσίευσης.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που δεν υπάγονται στο παράρτημα I της συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εναπομένουσες ποσότητες ορισμένων βασικών προϊόντων που υπάγονται στο παράρτημα Ι της συνθήκης οι οποίες μπορούν να υπαχθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων, εμφαίνονται στο παράρτημα του παρόντος κανονισμού, σύμφωνα με το άρθρο 22 του κανονισμού (ΕΚ) αριθ. 1488/2001.
Άρθρο 2
Ο παρών κανονισμός αρχίζει να ισχύει στις 27 Μαΐου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 2003.

Labels: 3
17